text: Այսինքն. ես՝ ոչմիթիզականս, անմիջապես փոխզիջող եմ դառնալու հենց այդ որոշման ուժի մեջ մտնելով: Եւ ես՝ փոխզիջողս, անմիջապես ոչմիթիզական եմ դառնալու նույն պահին: Կախված նրանից, թե իշխանության բարձրագույն կրողն ինչ է որոշելու: Լինեմ ես քաղաքական գործիչ, զինվորական, դիվանագետ, դատավոր, ուսուցիչ, թե ... այս որոշումն է լինելու այն հեղինակավոր հղումը, որն անառարկելի է լինելու ինձ համար: Ահա՛, դավաճանը լինելու է հենց այս որոշմանը, այլ խոսքով՝ Հայաստանի Հանրապետության Սահմանադրությամբ եւ արդար ընթացակարգով արտահայտված ժողովրդի կամքին չենթարկվողը, այլ ոչ նա, ով մինչ այդ իր իրավունքն է կյանք իրագործում իր եւ իր սերունդների ապագայի մասին իր դիրքորոշումն արտահայտելով եւ մյուսներին այդ կարծիքի իրավացիությունը համոզել ցանկացողը: